OzLabs/hebrew-wiki-articles huggingface dataset:
אצטדיון הפועלים

אצטדיון הפועלים (במנדרינית: 工人體育場; בפין-יין: Gōngrén Tǐyùcháng; ידוע גם בשם גוֹנג טי) הוא אצטדיון בבייג'ינג המשמש בעיקר למשחקי כדורגל, ובפרט את קבוצת בייג'ינג גואואן. האצטדיון הוקם ב-1959, כאחד מעשרה מבנים שהוקמו לציון עשור לכינון הרפובליקה העממית של סין, ושופץ ב-2004, לקראת טורניר גביע אסיה בכדורגל 2004. הוא מכיל 70,161 מקומות ישיבה.

האצטדיון שימש את משחקי אסיה שנערכו בבייג'ינג ב-1990, ונערך בו גם משחק הגמר של גביע אסיה בכדורגל ב-2004, אליו העפילה לראשונה בתולדותיה הנבחרת המקומית. בשנת 2008 נערכו בו משחקי רבע הגמר וחצי הגמר בתחרויות הכדורגל שבמסגרת אולימפיאדת בייג'ינג.

==קישורים חיצוניים==

* [http://en.beijing2008.cn/venues/wst/index.shtml אצטדיון הפועלים] באתר הרשמי של אולימפיאדת בייג'ינג
* [http://www.worldstadiums.com/stadium_pictures/asia/china/beijing_worker.shtml אצטדיון הפועלים] באתר World Stadiums

הפועלים
קטגוריה:אצטדיונים ומתקני ספורט אולימפיים
קטגוריה:בייג'ינג: מבנים
קטגוריה:הרפובליקה העממית של סין: ספורט
קרוליין ג'קסון

קרוליין ג'קסון (באנגלית: Caroline Jackson; נולדה ב-31 באוקטובר 1946) היא אשת ציבור בריטית.
== חייה ==
ג'קסון נולדה בעיירה פנזאנס שבמחוז קורנוול בבריטניה וסיימה בה את לימודיה התיכוניים. לאחר מכן היא למדה לימודים קלאסיים והיסטוריה והשלימה דוקטורט באוניברסיטת אוקספורד בנושא פוליטיקה של המאה ה-19. ג'קסון הייתה עמיתת מחקר בקולג' סנט יוז ובשנת 1984 נבחרה לראשונה לפרלמנט האירופי, בו כיהנה עד שנת 2009.

בפרלמנט האירופי כיהנה ג'קסון מטעם המפלגה השמרנית, תחילה כנציגת צפון וילשייר ובאת' (1984 – 1994) ולאחר מכן כנציגת מחוז דרום-מערב אנגליה. עד ל-1999 היא שימשה כרכזת המפלגה השמרנית בוועדה לאיכות הסביבה וריכזה את פעילות הוועדה בנושא מדיניות לחיסול פסולת ובנושאי צרכנות. כמו כן עסקה בנושא השימוש בבעלי חיים לצורכי ניסויים. בשנים 1999 – 2004 הייתה ג'קסון יו"ר הוועדה לנושאי איכות הסביבה, צרכנות ובריאות הציבור, בה פעלו כשישים חברים.

במהלך כהונת הפרלמנט האירופי בין השנים 2004 - 2009 קידמה ג'קסון דרכים לאכיפת החוקים של הפרלמנט האירופי במסגרת המדינות החברות באיחוד האירופי. בשנת 2006 היא נבחרה לדווחית הפרלמנט והוטל עליה ניסוח תוכנית הפעולה לחיסול פסולת. בשנת 2009 בחרה שלא להתמודד לכהונה נוספת. לצד פעילותה הפרלמנטרית מונתה ג'קסון למנהלת המכון האירופאי למדיניות סביבתית, הפועל בלונדון ובבריסל, וכן לחברת חבר הנאמנים של הקרן לאנרגיה וחברת מועצת הצרכנות הבריטית.

ג'קסון נשואה לרוברט ג'קסון, בעבר חבר הפרלמנט האירופי.

==קישורים חיצוניים==

קטגוריה:חברי הפרלמנט האירופי
קטגוריה:חברי המפלגה השמרנית (הממלכה המאוחדת)
קטגוריה:פעילות איכות הסביבה
קטגוריה:סגל אוניברסיטת אוקספורד
קטגוריה:בריטיות שנולדו ב-1946
קטגוריה:בריטים שנולדו ב-1946
נווארים

ציור של אשה נווארית בתלבושת מסורתית
הנווארים הם ממוצא הינדו-ארי וטיבטו-בורמני, הנחשבים כתושביו המקוריים של עמק קטמנדו. שפתם של הנווארים נקראת נווארית או נפאל בהאסה. הנווארים, המהווים רק כחמישה אחוזים מאוכלוסיית נפאל, הם הקבוצה האתנית השישית בגודלה במדינה נכון ל-2001, אך עקב התיישבותם הקדומה בעמק קטמנדו, המהווה את ליבה הפוליטי והתרבותי של נפאל, השפעתם גדולה בהרבה. חלקם הגדול של המונומנטים ההיסטוריים בעמק נבנה בתקופת שושלת מאלה, שושלת ממוצא נווארי ששלטה בעמק במאות השתים-עשרה עד החמש-עשרה ותרמה רבות לעיצוב דמותו כיום. 

בנפאל המודרנית, הנווארים מהווים מיעוט בעמק קטמנדו, יחסית לבני הפַּרְבָּטִייָא שמוצאם הינדו-ארי, המהווים את הקבוצה השלטת. השפה הנווארית נדחקת כיום לטובת הנפאלית, גם בקרב הנווארים, והשפעות נוספות ניכרות בתחום התרבות והדת. באזור קטמנדו ישנן תנועות הפועלות לשימור השפה הנווארית, בעיקר על ידי הוצאת ספרים, עיתונים, ועידוד חיי תרבות בשפה זו. עם זאת הנווארים גם משתלבים במערכת השלטון ומחזיקים במשרות ממשלתיות.

== דת ומבנה חברתי ==
הנווארים הם בחלקם בודהיסטים ובחלקם הינדים, והרוב משלבים את שתי הדתות. עם זאת, ישנם אלמנטים דתיים רבים המשותפים לנווארים בכללם, אלמנטים שייתכן שמקורם קדום יותר בקרב הנווארים מאשר השפעות שתי הדתות. מקומות רבים הקדושים לנווארים משמשים הן לפולחן בודהיסטי והן לפולחן הינדי, שילוב המושפע מהדו-קיום של בודהיזם והינדואיזם המאפיין את נפאל, ואף תרם לגיבושו במהלך ההיסטוריה.

השפעות הנווארים על הפולחן בנפאל הן רבות. בין השאר, שימוש באבנים כמייצגים של אלים ושדים אופייני לתרבות הנווארית (לעומת פסלים ותמונות המרכזיים יותר בהודו). תחילת העונה הגשומה (עונת המונסונים) נחגגת בלליטפור בפסטיבל שמקורו נווארי. מקורו של פולחן האלה החיה קומארי, מהמאפיינים הייחודיים לאזור, אף הוא נווארי. 

באופן מסורתי, בבית נווארי חיה משפחה מורחבת, לעיתים ארבעה דורות באותו הבית. 

לנווארים שיטת קאסטות מורכבת שהתפתחה במאות השתים עשרה עד החמש-עשרה. המעמד הנמוך ביותר הוא של טמאים (דיאהְּלה), שביאה במגע עימם דורשת היטהרות. בני מעמד זה עוסקים במקצועות נמוכים, כמו ניקיון ודיג. חקלאים ובעלי מלאכה משתייכים לקבוצת קאסטות גבוהה יותר. לקאסטות העליונות יש מעמד של סנגהות בודהיסטיות אליהן יכול להשתייך רק מי שנולד לתוכן. קאסטות אלו הן השאקיה והוג'ראקאריה. בני קאסטות אלו הם חברי המנזרים הנווארים, והם משמשים בהם כנזירים בתורנויות קצרות, כאשר מרבית הזמן הם משמשים בעיסוקם הרגיל לפרנסת המשפחה. רק בני הוג'ראקאריה יכולים לשמש בתפקידי כהונה בכירים. האלה החיה, הקומארי, נבחרת תמיד מקאסטות אלו. הקאסטה העליונה של הנווארים ההינדים (מקבילה במידה מסוימת לברהמינים ההודים) נקראת ראג'ופדהיאיה, והיא מצומצמת ביותר. מרבית הנווארים בעלי המקצועות החופשיים וגם הכהנים הטנטרים משתייכים לקאסטת סְרַשְטהַא, שהיא גדולה, רב גונית, ומחולקת בעצמה לקבוצות רבות. קבוצה זו היא הקבוצה שאורח חייה הושפע במידה הגדולה ביותר מתרבות הפַּרְבָטִייָא וכן מתרבות המערב, ובמקרים רבים הוא רחוק מסגנון החיים הנווארי המסורתי.

==לקריאה נוספת ==
<div style="direction: ltr;">
* David N. Gellner, Monk, Householder, and Tantric Priest, Cambridge University Press, 1992
* K.R. Van Kooij, Iconography of Religions XIII, 15: Religion in Nepal, Leiden, E. J. Brill, 1978
</div>
==קישורים חיצוניים==

* 

קטגוריה:נפאל: דמוגרפיה
ננו-חלקיק

ננוחלקיקי ונדיום אוקסיד
ננו-חלקיק הוא חומר ננומטרי. היחס הגדול בין מספר האטומים על שטח פני הננו-חלקיק למספר האטומים הכולל בננו-חלקיק, מעניק לננו-חלקיקים תכונות ייחודיות. ננו-חלקיקים נקראים פעמים רבות נקודות קוונטיות.

ננו-חלקיקים נחקרים במסגרת הננוטכנולוגיה. מחקר זה זוכה לתנופה בזכות יישומים אפשריים רבים של ננו-חלקיקים ברפואה, באופטיקה ובאלקטרוניקה.

ניתן לסווג את הננו-חלקיקים לשתי קבוצות עיקריות:
* ננו-חלקיקים מתכתיים ואנאורגנים.
* ננו-חלקיקים אורגניים.
ננו-חלקיקים מתכתיים מעוררים עניין רב, בשל היכולת שלהם לשמש מוליכים בתעשיית האלקטרוניקה. כמו כן ננו-חלקיקים ממתכות פאראמגנטיות או פרומגנטיות נקראים ננו-חלקיקים מגנטיים והם בעלי יכולת הכוונה על ידי שדות מגנטיים. 

ישנן שתי שיטות עיקריות לייצור של ננו-חלקיקים:
* top-down - בשיטה זו מופעל כוח על מצע חומר כדי לכתוש את חלקיקיו עד לגודל ננומטרי.
* bottom-up - בשיטה זו מבצעים סינתזה בכימיה רטובה של תרכובות שונות, תחת תנאים מסוימים (טמפרטורה, לחץ, פרק זמן ועוד), אשר באמצעות הריאקציה הכימית והתנאים הרלוונטיים, הופכים לחלקיקים בגודל ננומטרי.

== אפיון ==
ישנן מספר שיטות לאפיון ננו-חלקיקים.
* Dynamic light scattering - מתבסס על התנועה הבראונית של חלקיקים כאשר הם מוקרנים באורך גל הגדול מקוטרם. שיטה זו מאפשרת לקבוע בדיוק טוב את גודל החלקיקים במדיומים שונים.
* קריסטלוגרפיה באמצעות קרני רנטגן - או XRD - שיטה המבוססת על אפיון באמצעות קרני X.
* מיקרוסקופיית אלקטרונים - משמש בעיקר לאפיון של ננו-חלקיקי מתכת ומוליכים למחצה. שיטה זו נותנת "תמונה" לגבי המשטח הננוחלקיקי.

== תופעות בננו-חלקיקים==
* תופעה הנצפית בחלקיקים בגדלים ננומטרים היא שצורת וגודל החלקיק משנים את צבע החומר. בדרך כלל, תופעה זו נצפית כאשר הננו-חלקיקים מוכנסים לתמיסה ואז ניתן לראות שלאותו החומר צבעים שונים, הנקבעים על ידי גודל חלקיקי-הננו שבתוך התמיסה.

==ראו גם==
* ננו-חומרים
* נקודה קוונטית
* ננו-צינורית פחמן
* גרפן
* ננושל
* ננו-חלקיקים מגנטיים
* ננו חלקיקי זהב
* ננו-סיב
* ננו-יהלום
* ננו-חלקיקים שומניים מוצקים

==קישורים חיצוניים==

* 
* 
* 

קטגוריה:פיזיקה של מצב מוצק
קטגוריה:ננוטכנולוגיה
ספקטרוסקופיית בליעה אטומית

ספקטרוסקופיית בליעה אטומית (Atomic absorption spectroscopy או בקיצור AAS או AA) היא שיטת אבחון המסתמכת על תהליך בליעה של קרינה אלקטרומגנטית על ידי אטומים, לשם זיהוי ומדידת ריכוז יסודות בחומר או לחקירת המבנה וההתנהגות של חלקיקים, אטומים, מולקולות ותרכובות. השיטה מערבת הארה של החומר הנבדק בקרינה אלקטרומגנטית, זיהוי ומדידת סוג הקרינה שנבלעה בו על ידי בחינת ספקטרום הבליעה, וניתוח כימי פיזיקלי של התוצאות. 

השיטה משמשת בשלל תחומים מעבר לתחומי הפיזיקה והכימיה הטהורים: אבחון קליני, זיהוי זרזים ורעלנים בתעשיית התרופות, בדיקות שונות בתחום איכות הסביבה, כרייה ועוד.

== עקרונות פעולה ==
ספקטרום בליעה.
כאשר מאירים חומר באלומת אור (או קרינה אלקטרומגנטית אחרת) עשויים חלק מהפוטונים להיבלע באטומי החומר ולעורר אותם - להעלות את האלקטרונים באטום מרמת היסוד לרמת אנרגיה (אורביטל) גבוהה יותר. 
כמעט לכל חומר ישנן רמות אנרגיה ייחודיות - אורביטלים בדידים אפשריים, שמעבר אלקטרון ביניהם נעשה רק על ידי קליטה או פליטה של ערכים מסוימים (קוונטים) של אנרגיה. תגובת חומר לקרינה מתבטאת בספקטרום תדירויות הבליעה או הפליטה של הקרינה. במקרה של ספקטרוסקופיית בליעה אטומית, מנתחים את ספקטרום הקרינה שעברה דרך החומר, באמצעות ספקטרומטר אופטי, ומקבלים ספקטרום בליעה. בספקטרום הבליעה יופיעו כל אורכי הגל של הקרינה בה הואר החומר, למעט אלו שנבלעו בו - במקום אלו יופיעו 'קווים חסרים'. זיהוי אורכי הגל החסרים יעיד על הרכב החומר הנבדק ועל מבנה רמות האנרגיה של האטום או התרכובת הכימית הנבדקת. במידה ויעד הבדיקה הוא זיהוי הרכבו וריכוזו של יסוד בחומר, הזיהוי יעשה על ידי הערכת כמות הקרינה שנבלעה והשוואת התדירויות החסרות לערכים הידועים עבור יסודות מוכרים (אנליזה ספקטרוגרפית). במידה ויעד הבדיקה הוא חקר המבנה וההתנהגות של חלקיק, אטום או מבנה מולקולרי, תוצאות הבדיקה ישמשו להערכת רמות האנרגיה וינותחו בהתאם ליעד המחקרי.

במקרים רבים, הליך הבדיקה יכלול הבאה של החומר הנבדק למצב גזי בו התנועה של מולקולות היא חופשית יותר.


מכשיר בליעה אטומית.

== רכיבי המערכת ==
מקור אור – כאמור, כדי לעורר אטום יש להעניק לו אנרגיה, במקרה זה סוג האנרגיה הוא קרינה אלקטרומגנטית המכונה אור. אמנם מונוכרומטור רגיל אינו מסוגל להפיק קרן דקה וספציפית באורך הגל שלה, להקרנה על אטומים. לפיכך משתמשים ב-Hollow Cathode Lamp. בתוך המתקן ישנו גז אציל בלחץ גבוה מאוד. כאשר מועבר מתח בתוך התא הגז עובר יינון ומקבל מטען חיובי. יוני הגז מתנגשים בעוצמה על קתודה העשויה ממתכת האנליט וגורמים ליציאה של אטומי מתכת שעוברים ערור על ידי התנגשות עם אטומים אחרים. בחזרתם למצב היסוד, אטומי המתכת פולטים קרן אור דקה בדיוק באורך הגל של האנליט.<br />
להבה – הלהבה מספקת את האנרגיה הדרושה כדי להביא את חומרי התמיסה למצב אטומרי (אנרגיית אטומיזציה) ולאדות אותם.<br />
גלאי - מגלה את עוצמת האור הנפלט מהדוגמה וממיר אותו לאות חשמלי אשר מוצג על מסך.

==קישורים חיצוניים==

* 

==הערות שוליים==

קטגוריה:כימיה אנליטית
קטגוריה:כימיה פיזיקלית
קטגוריה:מכניקת הקוונטים
קטגוריה:ספקטרוסקופיה
דיגורים

הדיגורים או הדיגור הם עם אוסטי שהושפע במידה רבה, מבחינה תרבותית ולשון הדיבור שלהם, מהקברדינים. כיום מתגוררים בנפת דיגורסקי (Дигорский район) בצפון-אוסטיה.

מוצאם של הדיגורים הוא מהאלאנים, שהיו צאצאי שבט הסרמטים, דוברי הפרסית. הפלישה המונגולית לגאורגיה ודרום הערבה הרוסית, בתחילת המאה השלוש-עשרה, גרמה להתפזרותם של האלאנים ממקום מושבם, דרומית לנהר הדון (כיום ברוסיה) דרומה ומערבה. אחת מקבוצות האלאנים התיישבה בצפון הקווקז באזור חבל אוסטיה. באזור זה יצרו צאצאי האלאנים שלוש ישויות טריטוריאליות נפרדות שדיגור הייתה אחת מהן. הדיגורים התיישבו בעמק דיגור בחלקה המערבי של הרפובליקה המאוחרת יותר, צפון אוסטיה אסס"ר, ליד הגבול עם קברדינו בלקריה אסס"ר, במרכז צפון הקווקז.

הדיגורים הם דוברי גרסה ארכאית של השפה האוסטית עם השפעה קברדינית. האוסטית הארכאית הפכה למושא למחקר על מוצא האלאנים בהיותה השפה הקרובה ביותר לשפת האלאנים. לדיאלקט הדיגורי יש שיטת כתב משלו. מהמאה התשע-עשרה הוא נכתב באלפבית הערבי. בשנת 1923 הוא שונה לאלפבית הלטיני שבוטל אף הוא מאוחר יותר בשנת 1939, בה הפך דיאלקט האירון האוסטי לשפתם.

בשנת 1944 הוגלו הדיגורים, יחד עם עמים אחרים בצפון הקווקז לקזחסטן במרכז אסיה. מאוחר יותר הורשו חלקם לשוב לצפון הקווקז כאוסטים. כיום מתגוררים צאצאי הדיגורים בעיר הטורקית ביטליס ועיירה קטנה נוספת בטורקיה וכן בקווקז (רוסיה וגאורגיה).

== מקורות ==

* מיכאל ריווקין ורולנד ויקסמן (1984), [http://books.google.com/books?id=WKrN10g4whAC&printsec=frontcover#PPA58,M1 עמי ברית המועצות], עמ' 58, , 
* [http://www.ethnologue.com/show_country.asp?name=TRA דוברי דיאלקט דיגור בטורקיה], אתנולוג, 

== לקריאה נוספת ==

* אגוסטי אלמני (2000), [http://books.google.com/books?id=8bZ4c5oZpNAC&printsec=frontcover מקור האלאנים], , 

קטגוריה:אלאנים
קטגוריה:עמים קווקזיים
קטגוריה:אוסטים
קטגוריה:צפון הקווקז
קטגוריה:רוסיה: קבוצות אתניות
אסיה (מיתולוגיה)

אסיה (ביוונית עתיקה: Ἀσία) ולעיתים קלימנה-אסיה (Κλυμηνη Ἀσία) היא אוקיינידית מהמיתולוגיה היוונית. כלומר, בתם של הטיטאנים אוקיינוס וטתיס. היא נחשבה הנימפה הפטרונית של אזור לידיה שכונה לעיתים גם אסיה, על שמה.

אפולודורוס מתאר את אסיה כאשתו של הטיטאן יאפטוס ואימם של הטיטאנים הידועים: אטלס, אפימתאוס, פרומתאוס ומנויטיוס.

לעומת זאת, הסיודוס ביצירתו "תאוגוניה" מייחס את אשתו של יאפטוס לאוקיינידית נפרדת בשם קלימנה. שני השמות כנראה התמזגו לאורך הדורות, קלימנה-אסיה מוזכרת כאשתו של יאפטוס גם אצל היגינוס וליקופרון.

הרודוטוס תיעד מסורת שהכיר בתקופתו, לפיה היבשת אסיה נקראה על שם האוקיינידית אסיה. הרודוטוס מכנה אותה "אשתו" של פרומתאוס במקום "אמו". אולם, ייתכן ומדובר רק בכינוי שדבק לאשתו של פרומתאוס, הסיונה. שכן, בדומה לקלימנה-אסיה, נחשב פרומתאוס פטרון של אזור לידיה שכונה "אסיה".

האסטרואיד שהתגלה ב-1861 על ידי נורמן רוברט פוגסון נקרא על שמה ועל שם יבשת אסיה, כיוון שהיה האסטרואיד הראשון שהתגלה ביבשת זו.

== ראו גם ==
* יאפטוס (מיתולוגיה)
* פרומתאוס

== הערות שוליים ==

קטגוריה:אוקיינידים
קטגוריה:דמויות מהמיתולוגיה שעל שמן כוכב לכת מינורי
סמאצ'בלו

סָמאצַבּלוֹ (בגאורגית: სამაჩაბლო) הוא מחוז היסטורי באזור נפת צחינוואלי שבכארתלי הפנימית גאורגיה של היום, הנמצא כיום ברובו בשליטת הרפובליקה הבדלנית של דרום אוסטיה. אף על פי שהמחוז משתרע רק על חלק מאזור דרום אוסטיה, מזוהה סמאצ'בלו כשמה הגאורגי של דרום אוסטיה.

== מקור השם ==
המחוז נקרא על שם משפחת אצילים גאורגית בשם מאצ'בלי שאזור זה היה נחלתו, ומכאן "סמאצ'בלו" - "אדמת המאצ'בלים". 

נסיכי מאצ'בלי הגיעו לסמאצ'בלו באמצע המאה החמש עשרה וגיאורגי השמיני, מלך הממלכה הגאורגית המאוחדת, העניק להם את העמק ליד מקור הנהר ליאחווי הגדול. הוא שינה את שמם למאצ'בלי על שם הכפר אצָ'בֶּתי שליד מקור הנהר.

== היסטוריה ==
החל מהמאה החמש עשרה, גדלה חשיבותם של המאצ'בלים והם החזיקו במספר תפקידים בולטים בחצר מלכי כארתלי. אחוזתם, סמאצ'בלו, השתרעה על חלק ניכר מאזור דרום אוסטיה של היום, ובין השנים 1470-1800 לערך, הם נהנו ממידת מה של עצמאות במסגרת ממלכת כארתלי, עד לכיבושה גאורגיה על ידי האימפריה הרוסית בתחילת המאה התשע עשרה.

מהמאה השבע עשרה העסיקו המאצ'בלים את האוסטים כצמיתים. הגרסה הגאורגית לוויכוח הגאורגי-אוסטי בשאלה מתי הגיעו האוסטים לדרום אוסטיה, כופרת בסברה המקובלת כי מוצאם מהאלאנים וטוענת כי האוסטים הגיעו לדרום אוסטיה מרוסיה רק במאה השבע עשרה.

לשיא מעמדם הגיעו בשנת 1733, בתקופת שלטונם של תאימורז השני וארקלה השני. כאשר זאאל מאצ'בלי לא נכנע לטטרים והצליח לגרום להם לנזק משמעותי, וכן בשל העובדה כי סייעו במאבק כנגד האימפריה העות'מאנית.

משנת 1801 ועד להקמתה של הרפובליקה הדמוקרטית של גאורגיה, בשנת 1918, שלטה האימפריה הרוסית במחוז. לאחר פלישת הצבא האדום לגאורגיה, וכינונו של משטר סובייטי בגאורגיה, נוסד בשנת 1922, האובלסט האוטונומי של דרום אוסטיה, שהשתרע על פני נפת ג'ווה, נפת אחלגורי, נפת צחינוואלי ונפת זנאורי. 

בחלוקה המנהלית של גאורגיה, עם הקמתה בשנת 1990, נכללו רוב שטחי דרום אוסטיה בשטח מחוז כארתלי הפנימית. אזור סמא'בלו, המשתרע על חלק מדרום אוסטיה נכלל באזור נפת צחינוואלי. בסוף שנות השמונים, עם התגברות המתיחות הגאורגית-אוסטית הוחזר השם הגאורגי למקום והאזור נקרא כך בגאורגית באופן חצי-רשמי.

== מקורות ==
* [https://web.archive.org/web/20140221153653/http://www.pcgn.org.uk/Georgia%20-%20South%20Ossetia-Jan07.pdf גאורגיה: הערה טופונומית באשר לדרום אוסטיה], "הוועדה הקבועה לשמות גאוגרפיים" (pcgn), עמ' 3 סעיפים 9 ו-10, 
* באירם בלקי (2007), [http://books.google.com/books?id=EwI7ZdbfYVsC&hl=es דת ומדינה בקווקז הפוסט-סובייטי], עמ' 264, , 
== הערות שוליים ==

קטגוריה:דרום אוסטיה
קטגוריה:גאורגיה: מחוזות היסטוריים
Por una cabeza

"Por una cabeza" (בעברית: בשל ראש (של סוס)), הוא שיר טנגו שהולחן על ידי קרלוס גרדל עם מילים מאת אלפרדו לה פרה. מילות השיר מדברות על מהמר במרוצי סוסים המשווה את התמכרותו לסוסים לאהבתו לנשים.

המנגינה בוצעה על ידי תזמורות טנגו רבות, ויותר לאחרונה בסרטים ובסדרות טלוויזיה, בין השאר משום שבשנות ה-80 של המאה העשרים פגו זכויות היוצרים על השיר, אחרי שחלפו חמישים שנים ממותם של היוצרים. סצנות טנגו אשר בהן מושמעת המנגינה הופיעו בין היתר בסדרות ניפ/טאק, CSI:NY ובית הנייר ובסרטים ניחוח אישה, רשימת שינדלר ושקרים אמיתיים.
== ראו גם ==
* טנגו

== קישורים חיצוניים ==

* [http://www.me.gov.ar/efeme/diatango/poruna.html מילות השיר]
* [http://www.planet-tango.com/lyrics/porunaca.htm מילות השיר בתרגום לאנגלית]
* [http://latintohebrew.blogspot.com/2013/06/carlos-gardel-por-una-cabeza.html מילות השיר בתרגום לעברית]

קטגוריה:שירי 1935
קטגוריה:שירים בספרדית
קטגוריה:מוזיקה ארגנטינאית
שפיכה

שפיכה (בסלנג: גמירה) היא פליטה של נוזל זרע וזרע מהפין. על פי רוב השפיכה מתרחשת כתוצאה מקיום יחסי מין או אוננות ומלווה באורגזמה. שפיכה עשויה גם להתרחש באופן ספונטני במהלך השינה במקרים של קרי לילה. במהלך שפיכה ממוצעת נפלטים 5-1.5 מיליליטר של נוזל זרע עם כ-200 עד 500 מיליון תאי זרע<ref></ref>.

==שלבים==
לשפיכה ישנם שני שלבים: שיגור ופליטה. שלב השיגור נחשב לנקודת האל חזור, שממנו לא ניתן לעצור את השפיכה. בשלב השיגור תאי הזרע עוברים מהאשכים דרך צינורות הזרע, ומתערבבים בנוזלים מבלוטות קאופר, בלוטת הערמונית ושלפוחית הזרע ויחד יוצרים יחד את נוזל הזרע. בשלב הפליטה, המהווה את האורגזמה הגברית, נפלט נוזל הזרע דרך צינור השופכה, בסדרה של התכווצויות מחזוריות הולכות ומתקצרות של בלוטת הערמונית והשרירים המקיפים אותה. הפליטה אורכת בממוצע כ-17 שניות, אך עשויה להיות קצרה יותר או אף להגיע למספר דקות. על שלב השיגור שולטת מערכת העצבים הסימפטטית, בעוד שלב הפליטה נשלט על ידי רפלקס שמקורו בעמוד השדרה באזור S2-4, הממוקם מתחת למותניים.

לעיתים מתרחשת שפיכה מוקדמת, שהיא תופעה של היעדר שליטה במועד השפיכה, ונחשבת לעיתים קרובות כליקוי בתפקוד המיני אצל גברים.

==ראו גם==
* שפיכה נשית
* קאם שוט

==קישורים חיצוניים==

* 
* [https://www.youtube.com/watch?v=YOvHKSxxuYw Erection and Ejaculation - 3D Medical Animation] - אנימציה תלת־ממדית המתארת את תהליך השפיכה
* 

==הערות שוליים==

*
קטגוריה:מערכת הרבייה הגברית
הפארק הלאומי ווד באפלו

הפארק הלאומי ווד באפאלו (באנגלית: Wood Buffalo National Park) הוא הפארק הלאומי הגדול בקנדה ומשתרע על פני 44,807 קמ"ר. הפארק נמצא בצפון מזרח אלברטה ובדרום הטריטוריות הצפון מערביות. הפארק הוקם ב-1922 במטרה לשמור על העדר הגדול בעולם של ביזון היערות, שאוכלוסייתו נאמדת כיום ביותר מ-5,000 פרטים. הפארק משמש גם כאתר הקינון היחיד של העגור האמריקאי, המצוי בסכנת הכחדה.
== גאוגרפיה ==
הנקודה הנמוכה ביותר של הפארק נמצאת בנהר הבאפלו הקטן בגובה של 183 מטר, ואילו הנקודה הגבוהה ביותר היא בהרי הקאריבו ברום של 945 מטר. מטה הפארק נמצא בפורט סמית', ומשרד נוסף של הפארק נמצא בפורט צ'יפויאן, אלברטה. בפארק נמצאת דלתה של מים מתוקים מן הגדולות בעולם הנוצרת על ידי הנהר פיס (נהר) (Peace River), הנהר אתבסקה (Athabasca River) והנהר סלב (Slave River). הפארק ידוע גם בשל בולעני הקרסט שבו הנמצאים בצד של הטריטוריה הצפון מערבית. הפארק נמצא צפונה מחולות הזפת של אלברטה.

ממצאים ארכאולוגיים מעידים על קיומה של אוכלוסייה אנושית באזור כבר לפני כ-8,000 שנה. ב-1922 הוקם הפארק במטרה לשמור על שארית האוכלוסייה של ביזון היערות (Bison bison athabascae) בצפון קנדה. בין השנים 1925 ל-1928 הובאו לפארק ביזונים אשר הרחיבו את תחום מחייתם גם דרומה מהנהר פיס, ובעקבות זאת הורחבו גבולותיו של הפארק ב-1926.

בפארק הלאומי ווד באפאלו חיים מגוון מינים של בעלי חיים בהם אייל קורא, דוב שחור אמריקני, זאב מצוי, שונר, דוב חום, ארנבת השלג, עגור קנדי, ביזון היערות, שכווי הצווארון ונחש בירית.

ב-1982 הכיר איגוד השימור העולמי באתר הקינון הקיצי של העגור האמריקאי ובדלתה פיס-אתבסקה כאתרים בעלי חשיבות בינלאומית במסגרת אמנת רמסאר. ב-1983 הכיר אונסק"ו בפארק כאתר מורשת עולמית. בין הסיבות שהובילו להחלטה זו: המגוון הביולוגי העשיר בדלתה של נהרות אתבסקה ופיס, שהיא הדלתה הפנים יבשתית הגדולה בעולם, האוכלוסייה הגדולה של ביזון היערות החיה במקום ואתר הקינון האחרון של העגור האמריקאי המצוי בסכנת הכחדה.

==גלריה==
<gallery widths="150px" heights="150px" perrow="4">
Fort Smith Nashornpelikane 3 98-07-01.jpg|שקנאים אמריקאים
Wood-Buffalo-NP Murmeltier 2 98-07-03.jpg|מרמיטה צפון אמריקאית
Wood-Buffalo-NP Waldbison 2 98-07-02.jpg|ביזון היערות
Wood-Buffalo-NP Gros Beak Lake 2 98-07-02.jpg|אגם גרוסביק
</gallery>

==קישורים חיצוניים==

* 
* [http://www.pc.gc.ca/pn-np/nt/woodbuffalo/index_E.asp פארקים בקנדה]
* [http://www.iucn.org/bookstore/HTML-books/BP4%20-%20Indigenous_and_Traditional_Peoples_and_Protected_%20Areas/casestudy4.html הפארק הלאומי ווד באפאלו, קנדה] באתר IUCN
* 

קטגוריה:קנדה: אתרי מורשת עולמית
ווד בפאלו
קטגוריה:הטריטוריות הצפון-מערביות: גאוגרפיה
אוניית תענוגות

אוניית התענוגות קוסטה פצ'יפיקה עוגנת ב[[נמל חיפה עם שחר. על הרציף ממתינים לה עשרות אוטובוסים אשר יסיעו את נוסעיה לטיולי יום ברחבי ישראל]]
הסיפון העליון באוניית התענוגות Carnival Destiny, בעת עגינתה באי [[דומיניקה]]
Symphony of the Seas היא אוניית התענוגות הגדולה ביותר בעולם נכון לשנת [[2018 שאורכה 361 מטר. לאונייה זו יש הדחק של 228,081 טונות, והיא יכולה לשאת 6,680 נוסעים בתפוסה מקסימלית, ובנוסף 2,200 אנשי צוות.]]
ה[[קוסטה קונקורדיה נטויה על צידה.]]
אוניית תענוגות (באנגלית: Cruise ship) היא אוניית נוסעים שנועדה לשמש לטיול ולהנאה של נוסעיה, כאשר עצם ההפלגה באונייה היא חלק בלתי נפרד ממטרת השהייה בה.

אוניות תענוגות מפליגות בדרך כלל בנתיבים מעגליים המחזירים את הנוסעים לנמל היציאה. זאת בניגוד לאוניות נוסעים המפליגות ב"קו" ומשמשות אמצעי תחבורה לנוסע לצורך הגעה מנקודה אחת לאחרת. בדומה לאוניות תענוגות המפליגות בים קיימות ספינות תענוגות לנהרות, אשר נתיבן בדרך כלל קצר יותר.

אוניות תענוגות הפכו לחלק משמעותי בתעשיית התיירות באזורים רבים בעולם ובכל שנה מפליגים בהן מיליוני נוסעים. ענף תיירות זה עובר בתחילת המאה ה-21 תהליך מהיר של צמיחה, במיוחד בצפון אמריקה, ומאז 2001 נבנות בכל שנה לפחות תשע אוניות תענוגות חדשות לספק את צורכי הנוסעים, בעוד אוניות ישנות מוצאות משירות. מגפת הקורונה עצרה צמיחה זו בדומה למה שקרה בשאר תעשיית התיירות.

נכון ל-2018, אוניות תענוגות הגדולות בעולם הן אוניות התענוגות מסדרת אואזיס.

== בישראל ==
בישראל פועלות מספר ספינות של שיט תענוגות מנמל חיפה, הספינה הגדולה ביותר נקראת קראון איריס שנבנתה בשנת 1992 במקור וכיום שייכת לחברת מנו ספנות, לשעבר הייתה הספינה בבעלות חברת Majesty Cruise Line (בשמה הקודם "רויאל מג'יסטי"), ולאחר מכן הייתה בבעלות חברות ספנות בינלאומית שונות: Norwegian Cruise Line, Star Cruises, Celestyal Cruises. הספינה נרכשה על ידי מנו ספנות בשנת 2018. הספינה מכילה 750 חדרים ו-11 סיפונים המסוגלים לשהות בהם כ-2,000 נוסעים.

ישנן מספר חברות שיט בינלאומיות המפעילות קווי שייט תענוגות מישראל.

==גלריה==
<gallery widths="150" heights="150" perrow="5">
קובץ:RMS Titanic 3.jpg|טיטניק, 1911
קובץ:SS Leviathan 1913.jpg|לווייתן, 1923
קובץ:RMS Queen Mary Long Beach January 2011 view.jpg|קווין מרי, 1936
קובץ:Queen Elizabeth +.JPG|קווין אליזבת, 1940
קובץ:Sun Princess, Fremantle, 2016 (08).JPG|סאן פרינסס, 1995
קובץ:Voyager of the Seas in Sydney.jpg|וויאג'ר אוף דה סיז, 1999
קובץ:Navigator of the Seas 2014 Galveston 1 (cropped).JPG|נביגייטור אוף דה סיז, 2002
קובץ:RMS Queen Mary 2 in Trondheim 2007.jpg|קווין מרי 2, 2004
קובץ:MS Independence of the Seas in Southampton.JPG|אינדפנדנס אוף דה סיז, 2006
קובץ:Allure of the Seas.jpg|אלור אוף דה סיז, 2010
קובץ:MS Golden Iris.jpg|גולדן איריס, 2011
קובץ:Spectrum of the Seas 10.jpg|ספקטרום אוף דה סיז, 2019
</gallery>

==קישורים חיצוניים==

* 
* 
* 
* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:אוניות נוסעים
קטגוריה:תשתיות תיירותיות
אולימפיאדת השחמט 1927

אולימפיאדת השחמט הראשונה אורגנה על ידי פיד"ה וכללה תחרות פתוחה, תחרות לנשים ומספר אירועים נוספים לקידום השחמט. היא התקיימה בלונדון שבאנגליה בין 18 ביולי ל-30 ביולי 1927.

==תוצאות הגמר==
{| cellspacing="0" class="wikitable" style="width:auto; margin:auto align="center;"
|-
!#
!מדינה
!שחקנים
!נקודות
|-
|1 || ||גזה מארוצי, גזה נאגי, ארפאד ויידה, קורנל האוושי, אנדרה שטיינר||40
|-
|2 || || אורלה קראוזה, הולגר נורמן הנסן, אריק אנדרסן, קרל רובן|| 38.5
|-
| 3 || || הנרי ארנסט אטקינס, פרדריק ייטס, ג'ורג' אלן תומאס, רג'ינלד פרייס מישל, אדמונד ספנסר|| 36.5
|-
|4 ||||מקס אויבה, הנרי וינינק, קרואונה, יאן טה קולסטה, וילם שלפהוט||35
|-
|5 ||||ריכרד רטי, קארל גילג, קארל הרומאדקה, עמוס פוקורני, לדיסלב פרוקש||34.5
|-
|6 ||||זיגברט טאראש, ז'ק מיזס, קארל קארלס, היינריך וגנר ||34
|-
|7 ||||ארנסט גרינפלד, יוסף לוקונץ, הנס קמוך, זיגפריד וולף, תאודור גרובר ||34
|-
|8 ||||הנס יונר, אוסקר נגלי, אוטו צימרמן, הנרי גרוב, וולטר מישל||32
|-
|9 || ממלכת יוגוסלביה||בוריסלב קוסטיץ', ולדימיר ווקוביץ', לאיוש אסטאלוש, סאדי קלבר ||30
|-
|10 ||||סטפנו רוסלי די טורקו, מריו מונטיצ'לי, מסימיליאנו רומי, אנטוניו סאקוני||28.5
|-
|11 || ||אלאן נילסון, גוסטף ניהולם, יסטה סטולץ ||28
|-
|12 ||||רוברטו גראו, לואיס פאלאו ||27
|-
|13 ||||אנדרה שרון, אנדרה מופאנג, ז'ורז' רנו, לואי בטבדר מטיבט ||24.5
|-
|14 || ||אנטול טשפורנוף ||21.5
|-
|15 |||| ג'ורג' קולטנובסקי ||21.5
|-
|16 || ספרד||מנואל גולמאיו טוריאנטה ||14.5
|-
|}

==מדליות אישיות==
* מדליית זהב - ג'ורג' אלן תומאס (אנגליה עם תוצאה 12 מ-15 (80%)
* מדליית זהב - הולגר נורמן הנסן (דנמרק עם תוצאה 12 מ-15 (80%)
* מדליית ארד - ריכרד רטי (צ'כוסלובקיה) עם תוצאה 11.5 מ-15 (76.7%)
* מקום 4 - גזה מארוצי (הונגריה) עם תוצאה 9 מ-12 (75%)
* מקום 5 - ארנסט גרינפלד (אוסטריה) עם תוצאה 9.5 מ-13 (73.1%)
* מקום 6 - מקס אויבה (הולנד) עם תוצאה 10.5 מ-15 (70%)

==אליפות העולם לנשים==

{| cellspacing="0" class="wikitable" style="width:auto; margin:auto align="center;"
|-
|#
|מדינה
|שחקנית
|נקודות
|-
|1 || רוסיה ||ורה מנצ'יק ||10.5
|-
|2 || שוודיה || קטרינה בסקוב || 9
|-
| 3 || אוסטריה || פאולה וולף-קלמר|| 7
|-
|4 || אנגליה ||אדית הולוואי ||6
|-
|5 || אנגליה ||אדית מישל ||6
|-
|6 || אנגליה ||אדית שרלוט פרייס||5.5
|-
|}

==קישורים חיצוניים==

* [http://www.olimpbase.org/1927/1927in.html מידע על התחרות], באתר אולימפבייס 

קטגוריה:אולימפיאדת שחמט
קטגוריה:1927 בספורט
קטגוריה:לונדון: תחרויות שחמט
קטגוריה:אנגליה: שחמט
קטגוריה:1927 בממלכה המאוחדת
מרטין קאסרס

חוזה מרטין קאסרס סילבה (בספרדית: José Martín Cáceres Silva; נולד ב-7 באפריל 1987) הוא כדורגלן אורוגוואי המשחק בעמדות הבלם או המגן בלוס אנג'לס גלאקסי ובנבחרת אורוגוואי.

== קריירה ==
את קריירת הכדורגל שלו החל קאסרס בקבוצת הנוער של דפנסור ספורטינג. בשנת 2006 שיחק לראשונה במדי קבוצת הבוגרים. בעונה זו שותף ב-16 משחקים שבהם הבקיע ארבעה שערים. בעונה שלאחריה שיחק בתשעה משחקים בלבד, כיוון שעבר באמצעה קבוצה אחרת.

בקיץ 2007, עזר קאסרס לנבחרתו להגיע למקום השלישי באליפות עד גיל 20 של אמריקה הדרומית. לאחר מכן, קאסרס שיחק היטב באליפות העולם לנוער שנערך בקנדה. הצלחתו בטורנירים אלו הביאה להתעניינות קבוצות אירופיות בו, ולכן וויאריאל החתימה אותו. הוא הושאל מיידית לרקראטיבו ולבה למשך עונה אחת כדי לצבור ניסיון.

בעונתו היחידה במועדון שיחק ב-34 משחקים, הבקיע שני שערים, צבר עשרה כרטיסים צהובים ועזר לקבוצה להישאר בלה ליגה. בסוף העונה הוגדר על ידי אופ"א כאחד מן השחקנים העולים בכדורגל האירופי, לצד שחקנים כמו בויאן קרקיץ'. ביצועיו בעונה זו זיכתה אותו בזימונים ראשונים לנבחרת . קאסרס הפך לשחקן קבע בנבחרת.

בקיץ 2008 חתם בברצלונה על חוזה לארבע שנים. דווח כי ברצלונה שילמה עבורו 16.5 מיליון אירו.<sup>[http://www.fcbarcelona.com/web/english/noticies/futbol/temporada07-08/06/n080604104496.html]</sup>

בקיץ 2009 הושאל קאסרס למועדון הכדורגל האיטלקי יובנטוס בו שיחק עונה אחת, ובקיץ 2010 הושאל לסביליה הספרדית.

לאחר שהצליח בסביליה, החליטה סביליה לקנות אותו מברצלונה תמורת 3 מיליון אירו.

בינואר 2012, חזר קאסרס ליובנטוס, שוב בהשאלה. ב-8 בפברואר ערך הופעת בכורה מחודשת במדי הגברת הזקנה, כששיחק 90 דקות מול מילאן במשחק שהסתיים 1–2 לטובת יובנטוס, כאשר קאסרס כובש את שני הגולים.

ב-16 בפברואר 2017 חתם בסאות'המפטון עד לסוף העונה. ב-5 באוגוסט 2017 חתם בקייבו ורונה. ב-8 בינואר 2018 חתם בלאציו לשנה אחת. ב-29 בינואר 2019 חזר ליובנטוס והושאל עד לסוף העונה. ב-30 באוגוסט 2019 חתם בפיורנטינה לעונה אחת. ב-31 באוגוסט 2021 חתם בקליארי. ב-30 בינואר 2022 חזר לספרד וחתם לשנה בלבאנטה. ב-25 באוגוסט 2022 חתם בלוס אנג'לס גלאקסי.

==תארים==
===ברצלונה===
* אליפות ספרד - 
* גביע המלך הספרדי - 
* ליגת האלופות - 

===יובנטוס===
* סרייה א' - , , , , , 
* הגביע האיטלקי - , 
* הסופר קאפ האיטלקי - , , 

===נבחרת אורוגוואי===
* קופה אמריקה - 2011

==קישורים חיצוניים==

== הערות שוליים ==

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:מגני כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דפנסור ספורטינג
קטגוריה:כדורגלני ויאריאל
קטגוריה:כדורגלני רקראטיבו ולבה
קטגוריה:כדורגלני ברצלונה
קטגוריה:כדורגלני יובנטוס
קטגוריה:כדורגלני סביליה
קטגוריה:כדורגלני סאות'המפטון
קטגוריה:כדורגלני הלאס ורונה
קטגוריה:כדורגלני לאציו
קטגוריה:כדורגלני פיורנטינה
קטגוריה:כדורגלני קליארי
קטגוריה:כדורגלני לבאנטה
קטגוריה:כדורגלני לוס אנג'לס גלאקסי
קטגוריה:כדורגלני נבחרת אורוגוואי
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:ספורטאים אורוגוואים בספרד
קטגוריה:ספורטאים אורוגוואים באיטליה
קטגוריה:ספורטאים אורוגוואים באנגליה
קטגוריה:ספורטאים זרים בארצות הברית
קטגוריה:אורוגוואים שנולדו ב-1987
המוזיאון לתרבות הרומית

חזית המוזיאון
המוזיאון לתרבות הרומית או המוזיאון לתרבות רומא העתיקה (באיטלקית: Museo della Civiltà Romana) הוא מוזיאון השוכן באזור EUR של העיר רומא, בירת איטליה. המוזיאון מוקדש לתרבות רומא העתיקה והאימפריה הרומית. נכון לאוקטובר 2018 המוזיאון סגור לרגל שיפוצים.

==היסטוריה==
המוזיאון נבנה בין השנים 1939–1941 ביוזמתו של שליט איטליה הפשיסטית, בניטו מוסוליני. מבנה המוזיאון תוכנן על ידי האדריכלים פייטרו אשרי, ד. ברנרדיני וצ'זארה פאסקולטי. במוזיאון 59 אולמות תצוגה המציגות את ההיסטוריה של רומא העתיקה החל מהמאה הרביעית לפנה"ס ועד שיאה של האימפריה הרומית באמצעות דגמים ורפרודוקציות.

בין המוצגים העיקריים שני דגמים של רומא העתיקה מעשה ידי אטיאלו גיסמונדי: האחד המציג את רומא בשיאה של התקופה הרפובליקנית, והשני מציג את רומא בתקופת שלטונו של הקיסר קונסטנטינוס הראשון (דגם ביחס של 1:250, שנבנה בין השנים 1935–1971).

כמו כן מוצגת במוזיאון אמנות נוצרית קדומה, והעתק של התגליפים של עמוד טראיאנוס המוצגים בגובה הצופה, דבר המאפשר צפייה בהם.

מוצג ידוע נוסף במוזיאון הוא שחזור של חדר הספרייה של וילה אדריאנה.

==קישורים חיצוניים==

* 
*[http://www.museolibroantico.com/en.civilta_romana.html שחזור חדר הספרייה של וילה אדריאנה]

==הערות שוליים==

התרבות הרומית
קטגוריה:רומא העתיקה
הגלריה הלאומית לאמנות מודרנית (רומא)

חזית המוזיאון.
הגלריה הלאומית לאמנות מודרנית (באיטלקית: Galleria Nazionale d'Arte Moderna) ובקיצור GNAM הוא מוזיאון בעיר רומא בירת איטליה המוקדש לאמנות מודרנית.

המוזיאון ממוקם בוויה דלה בל ארטי, בסמוך למוזיאון האטרוסקי. במוזיאון 75 אולמות תצוגה, המציגים יצירות רבות מהמאה ה-19 והמאה ה-20, ובין היתר יצירות מעשה ידי האמנים האטלקים ג'אקומו באלה, אומברטו בוצ'וני, ג'ורג'יו דה קיריקו, ג'ובאני פאטורי, אמדאו מודיליאני, ג'ורג'י מוראנדי, ג'יאקומו מאנצו, אלברטו בורי, אנטוניו קנובה, ג'ובאני דיפרה ולוצ'יו פונטנה, וכן יצירות של אמנים שאינם איטלקיים בהם: אלכסנדר קלדר, פול סזאן, וסילי קנדינסקי, פיט מונדריאן, קלוד מונה, ג'קסון פולוק, אוגוסט רודן, וינסנט ואן גוך, ג'ון סרג'נט סינגר ואיב קליין.

==היסטוריה==
ראשיתו של המוזיאון בשנת 1887 לאחר איחוד איטליה כאשר ממשלת איטליה החליטה להקים מוסדות לאומיים לאיטליה המאוחדת, ובהן מוסדות תרבות ואמנות. בשלושים השנים שלאחר הקמתו, מוקם המוזיאון בארמון התצגות שתוכנן על ידי פיו פיאצ'נטיני בשנת 1883. המוזיאון עבר למשכנו הנוכחי בשנת 1915. מבנה זה תוכנן על די צ'זארה באוזני עבור התערוכה שציינה 15 שנים לאיחוד איטליה בשנת 1911.

תצוגות המוזיאון סודרו לפי אזורי איטליה השונים, וכן הוקצו שטחי תצוגה לאמנים זרים. בין שתי מלחמות העולם נרכשו בעיקר יצירות של אמנים איטלקיים בני התקופה. בין השנים 1933–1934 הקים האדריכל באוזני אגף חדש למוזיאון, ואגף זה הציג עד שנת 1945 תערוכה המוקדשת לעשור לעליית הפשיסטים לשלטון באיטליה.

בשנים שלאחר מלחמת העולם השנייה, תחת הנהלתו של פאלה בוקארלי, רכש המוזיאון יצירות רבות של אמנים זרים כגון מונדריאן, מודיליאני, מור ופולוק, לצד יצירות של אמנים בני התקופה. כמו כן הציג המוזיאון תערוכות מושאלות של פיקאסו, מונדריאן ופולוק.

מראה חדש לגלריה הלאומית לאמנות מודרנית ברומא: המנהלת החדשה, כריסטיאנה קולו, לא בזבזה זמן בהצגת חזונה מאז הגעתה לבירה בשנת 2015. קולו תיארה את השינויים במוזיאון כ"ארכאולוגיים ", הנוגעים ל"גילוי מחדש של הארכיטקטורה שלו דרך האור והחלל." עבודות השיפוץ, שהסתיימו בסוף שנת 2016, מדגישות את האירוח, ויש להן את הגיבוי של שר התרבות דאריו פרנצ'שיני. רצפת זכוכית המראות של אלפרדו פיררי במרכז סאלה דלה קולון, הוחלפה בשטיח עבה, עם ספות ושולחנות. האזור פתוח לציבור ואנשיו יוכלו ליהנות מקפה שם גם אם לא יבקרו במוזיאון עצמו. השיפוצים של המעצב הספרדי Marti Guixé כוללים שינויים בחנות הספרים ופתיחת הגנים.

==קישורים חיצוניים==

* 
* 

==הערות שוליים==

גלריה לאומית רומא
קטגוריה:רומא: מוזיאונים לאמנות
אבי זמיר

אבי זמיר (נולד ב-22 במאי 1958 בגבעתיים) הוא אלוף במילואים בצה"ל, בתפקידו האחרון בין השנים 2008–2011 כיהן כראש אכ"א. כיום מכהן כמנכ"ל חברת גינדי TLV.

==ביוגרפיה==
זמיר נולד בגבעתיים, התגייס לצה"ל ב-1977 במסגרת גרעין נח"ל בנערן בבקעת הירדן. הוא עזב את הגרעין לאחר מספר חודשים. שובץ מחדש בחיל השלישות ומילא שורה של תפקידים בחיל, בהם קצין שלישות באגד ארטילרי, קצין שלישות של חטיבה 500, קצין שלישות של חטיבת מילואים בתקופת מלחמת לבנון הראשונה, מפקד קורס קציני שלישות, ראש ענף קצינים בבה"ד 11, קצין שלישות באוגדה, ראש ענף תכנון כוח אדם מילואים בחתומכ"א, שתחת פיקוד אכ"א, ראש מנהל הגיוס וראש מחלקת סדיר במפקדת זרוע היבשה. ב-2001 הועלה לדרגת תת-אלוף ומונה לראש חטיבת תכנון ומנהל כוח אדם (רח"ט תומכ"א) באכ"א. ב-2005 מונה לראש מטה אכ"א והוביל את חטיבת הפרט באגף.

ביולי 2008 הועלה זמיר לדרגת אלוף ומונה לראש אגף משאבי האנוש במקום אלעזר שטרן. שבוע לאחר כניסתו לתפקיד שונה שם האגף, על-פי המלצתו של זמיר, בחזרה ל"אגף כוח האדם". זאת לאחר שקודמו בתפקיד יזם ב-2006 את שינוי השם ל"אגף משאבי אנוש". זמיר פרש מצה"ל בשנת 2011.

לאחר פרישתו מונה לסמנכ"ל משאבי אנוש בחברת פרטנר, אך עזב את החברה לאחר חודשיים בתפקיד. בין השנים 2011–2014 שימש כמנכ"ל חברת תדיראן הולדינגס.

החל משנת 2015 מכהן כמנכ"ל חברת גינדי TLV. כמו כן, החל משנת 2015 מכהן כדירקטור בלתי תלוי בדירקטוריון חברת חד-אסף תעשיות בע"מ והחל מפברואר 2021 מכהן כדירקטור בלתי תלוי בדירקטוריון שומרה חברה לביטוח.

זמיר הוא בעל תואר BA רב-תחומי במדעי החברה מאוניברסיטת חיפה ותואר שני במנהל עסקים של אוניברסיטת בן-גוריון בנגב. כמו כן, הוא בוגר הקורס הניהולי הבכיר של מערכת הביטחון.

זמיר מתגורר בנס ציונה, נשוי ואב לשלושה.

==קישורים חיצוניים==

*[https://web.archive.org/web/20120626132539/http://dover.idf.il/IDF/About/Commanders/avi_zamir.htm אבי זמיר] באתר צה"ל
*
*

==הערות שוליים==

קטגוריה:ראשי חטיבת התכנון ומנהל כוח האדם
קטגוריה:ראשי אגף כוח אדם
קטגוריה:אלופי צה"ל
קטגוריה:חברי גרעיני נח"ל
קטגוריה:בוגרי אוניברסיטת חיפה
קטגוריה:ישראלים שנולדו ב-1958
קטגוריה:נס ציונה: אישים
The Gutter Twins

The Gutter Twins (הגאטר טווינז) היא להקת רוק אלטרנטיבי אמריקאית, שהוקמה על בסיס שיתוף פעולה מוזיקלי בין גרג דולי ומרק לאנגן. שירי הלהקה מתאפיינים בצליל אפל ולעיתים גותי, ומילים שמושפעות מהביוגרפיות המורכבות של שני המוזיקאים.

== רקע ==
הקריירה המוזיקלית של גרג דולי ומארק לאנגן החלה בשנות ה-80, דולי כמנהיג האפגן ויגס ולאנגן כסולן סקרימינג טריז. שתי הלהקות היו חתומות בחברת סאב פופ, ופעלו מחוץ לסצנת הגראנג' המרכזית באותה תקופה שהייתה ממוקמת בסיאטל. השניים נפגשו כבר בשנת 1989, אך לא שיתפו פעולה עד לשנות ה-2000, לאחר ששתי הלהקות שלהם התפרקו. באותו הזמן לאנגן הקליט אלבומי סולו ושיתף פעולה עם אמנים רבים, ודולי הזמין אותו להקליט ולהופיע עם הטוויילייט סינגרז, להקתו החדשה. במקביל השתתף דולי באלבומי הסולו של לאנגן.

בשנת 2003 התגבש הרעיון שהשניים יקימו פרויקט חדש. דולי מספר ששמע לראשונה על שיתוף הפעולה ביניהם כשנשאל על כך בריאיון עם עיתונאי איטלקי, לו סיפר לאנגן על הרעיון וקבע את שם הלהקה. ההקלטות לקראת אלבום חדש החלו בסוף אותה שנה.

=== Saturnalia ===
לאנגן ודולי הקליטו שיר אחד בשנת 2003, אך זנחו את ההקלטות לתקופה ארוכה בעקבות פרויקטים אחרים בהם היו מעורבים - דולי עם הטוויילייט סינגרז והלהקה האיטלקית Afterhours, ולנאגן כסולן קווינז אוף דה סטון אייג' ואמנים נוספים. השניים הופיעו לראשונה כ-The Gutter Twins בשנת 2005 במועדון ברומא. בשנת 2006 השתתף לאנגן בשני אלבומים של הטוויילייט סינגרז ואף הצטרף לסיבוב ההופעות שלה. באותו הזמן חזרו השניים לעבוד על הפרויקט המשותף ולהקליט שירים חדשים. הלהקה חתמה בלייבל איתו התחילו את דרכם, סאב פופ. בספטמבר 2007 הודיעו כי העבודה על האלבום הסתיימה, ו-Saturnalia יצא מספר חודשים לאחר מכן, במרץ 2008.

בספטמבר 2008 הוציא ההרכב מיני-אלבום בשם Adorata הכולל שמונה שירים, שישה מתוכם הם גרסאות כיסוי לשירים של אמנים שונים. מרבית ההקלטות לאלבום נערכו בזמן העבודה על אלבום הבכורה של הלהקה.

The Gutter Twins יצאו לסיבוב הופעות בארצות הברית ובאירופה באוגוסט 2008, ובמסגרתו הופיעו בישראל.

== דיסקוגרפיה ==
;אלבומי אולפן
* Saturnalia (2008)

;מיני אלבומים
* Adorata (2008)

== קישורים חיצוניים ==
* 
* [https://web.archive.org/web/20070724132847/http://www.pitchforkmedia.com/article/record_review/49045-saturnalia ביקורת על האלבום Saturnalia], באתר Pitchforkmedia
* סיימן קוסינס, [http://www.thesun.co.uk/sol/homepage/showbiz/sftw/article858871.ece We meet The Gutter Twins], הסאן, 28 בפברואר 2008
* 
* 

קטגוריה:להקות רוק אמריקאיות
קטגוריה:להקות רוק אלטרנטיבי
אנטולי דמיאננקו

אנטולי ואסילייביץ' דמיאננקו (באוקראינית: Анатолiй Васильович Дем'яненко; נולד ב-19 בפברואר 1959) הוא כדורגלן עבר סובייטי ששיחק בעמדת המגן בקבוצות דנייפר דנייפרופטרובסק ודינמו קייב. הוא שיחק גם תקופה ארוכה בנבחרת . אחרי פרישתו ממשחק פעיל הוא החל לאמן את קבוצת דינמו קייב, בהמשך אימן נפטצ'י באקו, נאסאף האוזבקית ואת ווהלין לוצק

==תארים==
;כשחקן
* מקום שני באליפות אירופה - 1988
* אליפת ליגת העל הסובייטית - 1980, 1981, 1985, 1986, 1990 
* גביע אירופה למחזיקות גביע - 1986
* הגביע הסובייטי - 1982, 1985, 1987, 1990 
* כדורגלן השנה בברית המועצות - 1985
* הכדורגלן האוקראיני של השנה - 1982, 1985
* אליפת אוקראינה - 1993 
* הגביע האוקראיני - 1993 

;כמאמן
* אליפות אוקראינה - 2007
* הגביע האוקראיני - 2006, 2007

== קישורים חיצוניים ==

קטגוריה:מגני כדורגל סובייטים
קטגוריה:כדורגלנים סובייטים
קטגוריה:מגני כדורגל אוקראינים
קטגוריה:כדורגלנים אוקראינים
קטגוריה:דניפרו: כדורגלנים
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני נבחרת ברית המועצות
קטגוריה:כדורגלני מונדיאל 1982
קטגוריה:כדורגלני מונדיאל 1986
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:מאמני כדורגל אוקראינים
קטגוריה:מאמני דינמו קייב
קטגוריה:מאמני נפטצ'י באקו
קטגוריה:אוקראינים שנולדו ב-1959
הגלריה הלאומית לאמנות מודרנית (ניו דלהי)

הגלריה הלאומית לאמנות מודרנית (באנגלית: National Gallery of Modern Art) ובקיצור (NGMA) הוא שמו של מוזיאון לאמנות מודרנית שהוקם בשנת 1954 על ידי ממשלת הודו. הגלריה ממוקמת בעיר ניו דלהי ובאוספיה למעלה מ־14,000 יצירות, בין היתר של האמנים תומאס דניאל, רבינדרנת טאגור, אבינדרנת טאגור, נדנדאלא בוס, ואמריטה שר-גיל.

==היסטוריה==
ההחלטה על הקמת המוזיאון התקבלה בשנת 1949 בוועידה בנושא אמנות שנערכה בכלכותה. המוזיאון נחנך ב-29 במרץ 1954 בבית ג'ייפור בסמוך לשער הודו שבניו דלהי. הגלריה נחשבת למוסד האמנות החשוב בהודו, והיא מנוהלת על ידי משרד התרבות של ממשלת הודו.

בשנת 1996 נפתח סניף של המוזיאון במומביי בו מוצגות, בין היתר, יצירות של פבלו פיקאסו. בשנת 2006 נפתח סניף בבנגלור.

== קישורים חיצוניים ==
 
* 

גלריה לאומית ניו דלהי
קטגוריה:הודו: מוזיאונים
קטגוריה:ניו דלהי: מבנים
קטגוריה:בנגלור
קטרי הלנה

קטרי הלנה (בפינית: Katri Helena; נולדה ב-27 במרץ 1945) היא זמרת פינית. 

הלנה היא אחת הזמרות המצליחות ביותר בפינלנד מבחינת היקף המכירות של יצירתה, והייתה הזמרת הראשונה במדינה שמכרה יותר ממיליון עותקים מתקליטיה. 

היא הקליטה יותר מ-400 שירים, האלבום הנמכר ביותר שלה הוא: "Anna Mulle Tähtitaivas", אשר מכר יותר מ-100,000 עותקים בפינלנד. 

הלנה ייצגה את פינלנד פעמיים באירוויזיון, בשנת 1979 בירושלים עם השיר: "Katson sineen taivaan" ("לאור כוכב אלך"; בעברית: "אני מסתכל על שמיים כחולים") שזכה במקום ה-14 עם 38 נקודות, ובשנת 1993 במילסטריט שבאירלנד עם השיר: "Tule luo" ("בוא אלי") שזכה במקום ה-17 עם 20 נקודות.

הלנה הייתה נשואה שלוש פעמים והיא אם לשלושה ילדים.

== קישורים חיצוניים ==

* 

קטגוריה:זמרות פיניות
קטגוריה:זמרות פופ פיניות
קטגוריה:משתתפי אירוויזיון 1979
קטגוריה:משתתפי אירוויזיון 1993
קטגוריה:נציגי פינלנד באירוויזיון
קטגוריה:שגרירים של רצון טוב - יוניסף
קטגוריה:פיניות שנולדו ב-1945
הגלריה הלאומית לאמנות מודרנית (אדינבורו)

הגלריה הלאומית לאמנות מודרנית של סקוטלנד (באנגלית: Scottish National Gallery of Modern Art) היא מוזיאון לאמנות מודרנית הממוקם באדינבורו שבסקוטלנד. הגלריה מהווה חלק מהגלריות הלאומיות של סקוטלנד.

==היסטוריה==
הגלריה הלאומית לאמנות מודרנית מציגה אוסף נרחב של אמנות מודרנית. הגלריה נפתחה בשנת 1960 והציגה את יצירות האמנות בבית אינברליית' שבגנים הבוטניים המלכותיים. בשנת 1980 עברה הגלריה למשכנה הנוכחי, הבנוי בסגנון נאו-קלאסי, שנבנה בין השנים 1825–1828 על ידי ויליאם ברן עבור בית הספר של מוסד ג'ון ווטסון.

סביב הגלריה נמצא גן פסלים המציג יצירות של הנרי מור, רייצ'ל וייטרד, טוני קראג וברברה הפוורת'. בשנת 2002 עוצב הגן הקדמי של הגלריה לפיסול סביבתי על פי תכנונו של הפסל צ'ארלס ג'נקס. תכנון גן זה זכה בשנת 2004 בפרס גולבנקיאן.

אוספי המוזיאון כוללים יצירות של פבלו פיקאסו, ז'ורז' בראק, פיט מונדריאן, בן ניקולסון, אנרי מאטיס, אנדי וורהול, רוי ליכטנשטיין, פיטר האוסון, לבנה האריס, פרנסיס בייקון, לושן פרויד וכן יצירות אמנות בסגנון הקוביסטי וכן הגלריה מציגה יצירות אמנות מצרפת ומרוסיה מראשית המאה ה-20, 

בקומה הראשונה של הגלריה מוצגות תערוכות מתחלפות.

== גלריה ==
<gallery>
תמונה:Scottish National Gallery of Modern Art Sculptures 2004 SMC.jpg|ברברה הפסוורת', דו-שיח עם אבני קסם, 1973
תמונה:Scottish National Gallery of Modern Art Henry Moore No2 2004 SMC.jpg|הנרי מור, 1951
תמונה:Scottish National Gallery of Modern Art Henry Moore 2004 SMC.jpg|הנרי מור, 1951
תמונה:Wfm jenks landform.jpg|צ'ארלס ג'נקס, פיסול נוף
Image:Wfm_calder.jpg|אלכסנדר קלדר, L'empennage, 1953
</gallery>

==קישורים חיצוניים==

* 

* [http://www.edinburgharchitecture.co.uk/landform_charles_jencks.htm צ'ארלס ג'נקס, פיסול נוף]
* [https://web.archive.org/web/20061105013441/http://www.nationalgalleries.org/collections/ אוספי המוזיאון]

גלריה לאומית אדינבורו
גלריה לאומית אדינבורו
קטגוריה:הממלכה המאוחדת: מוזיאונים לאמנות
קטגוריה:סקוטלנד: מבנים רשומים דרגה A
אדוארד קוקויטי

אדוארד דז'בייביץ' קוקויטי (באוסטית: Кокойты Джабейы фырт Эдуард; ברוסית: Эдуа́рд Джабе́евич Коко́йты; נאמר לעיתים כ"קוקוייב") (נולד ב-31 באוקטובר 1964), הוא הנשיא המוכרז מטעם הממשלה הבדלנית של דרום אוסטיה, חבל ארץ מורד בגאורגיה, שהכריז על עצמאות דה פקטו, שאינה מוכרת על ידי הקהילה הבינלאומית.

==ביוגרפיה==

קוקויטי נולד ב-1964 והיה חבר בנבחרת ההיאבקות של ברית המועצות, וזכה אף בתואר אלוף ברית המועצות. לפני 1989 שימש כמזכיר הראשון של ארגון הנוער הקומוניסטי, הקומסומול, בצחינוואלי, בירת דרום אוסטיה. לאחר התפרקות ברית המועצות, בשנת 1991, הכריזה גאורגיה על עצמאותה, ולאחר מאבק עקוב מדם, פרש חבל דרום אוסטיה מגאורגיה, והכריז על עצמאות דה-פקטו. ב-1992 עבר קוקויטי למוסקבה, שם היה לאיש עסקים. הוא שב לדרום אוסטיה ב-2001.

בבחירות לנשיאות דרום אוסטיה בנובמבר-דצמבר 2001 נבחר קוקויטי ברוב גדול לנשיא. בסיבוב הראשון לנשיאות, שנערך ב-18 בנובמבר 2001, קיבל 45% מהקולות. בסיבוב השני, שנערך ב-6 בדצמבר התמודד מול סטניסלב קוצ'ייב שקיבל 24% בסיבוב הראשון, וניצח ברוב של 53% אל מול 40% לקוצ'ייב. ב-18 בדצמבר 2001 הושבע כנשיא דרום אוסטיה והחליף את קודמו בתפקיד, לודוויג צ'יבירוב.

ניצחונו של קוקויטי היה בלתי צפוי, והושג הודות לתמיכת חמולת טדייב, אחת מהמשפחות החזקות בדרום אוסטיה, שאוכלוסייתה הכוללת מונה כ-70,000 נפש. ביולי 2003 יצא קוקויטי כנגד אנשי טדייב, פיטר את אלברט טדייב מתפקידו כשר הביטחון, והורה למיליציה של טדייב להתפרק מנשקה, בטענה שיש לה קשרים עם פושעים. האירוע לווה בקרבות רחוב בצחינוואלי, אך לא דווח על נפגעים.

קוקויטי נקט בעמדה נחושה כנגד איחוד עם גאורגיה, על אף שהביע נכונות למשא ומתן על בסיס שוויוני, בין שתי אומות ריבוניות, תנאי שנדחה על ידי ממשלת טביליסי. בשנת 2006, בטרם נבחר מחדש, טען כי המשבר האוסטי-גאורגי אינו נובע מסכסוך אתני אלא ממטרתה הפוליטית של טביליסי לכפות על האוסטים נורמות מערביות שאינן נהוגות בקווקז. במספר הזדמנויות ביקר את כוח המשקיפים של הארגון לביטחון ולשיתוף פעולה באירופה, וטען כי הם קשורים בשירותים החשאיים של גאורגיה.

ב-12 בנובמבר 2006 נבחר מחדש לנשיאות. באותו היום קיימה האופוזיציה הפרו-גאורגית בדרום אוסטיה בחירות מטעמה, באזורים שבשליטת גאורגיה בחבל דרום אוסטיה, ובחרה את דמיטרי סנקוייב כנשיא לעומתי, במקביל לקוקויטי.

בתחילת אוגוסט 2008, כאשר תקריות ירי החריפו את המתיחות בין גאורגיה לדרום אוסטיה, הצהיר קוקויטי כי בכוונתו לגייס את תושבי דרום אוסטיה, ומתנדבים מצפון אוסטיה-אלניה ואזורים נוספים בקווקז, כדי להילחם נגד גאורגיה.

כאשר פרצו הקרבות בין גאורגיה ודרום אוסטיה, ב-8 באוגוסט 2008, הופיע קוקויטי בפני אמצעי התקשורת הבינלאומיים ומסר כי בקרבות שהתחוללו באותו יום נהרגו 1,400 בני אדם.

==קישורים חיצוניים==

== הערות שוליים ==

קטגוריה:אוסטים
קטגוריה:דרום אוסטיה
קטגוריה:ילידי 1964
אינדוקציה טרנספיניטית

אינדוקציה טרנספיניטית או אינדוקציה על־סופית היא שיטת הוכחה המאפשרת להוכיח שתכונה מסוימת מתקיימת לכל איברי קבוצה סדורה היטב. האינדוקציה הטרנספיניטית היא וריאציה על האינדוקציה המתמטית, שמתקיימת עבור קבוצת המספרים הטבעיים.

עקרון האינדוקציה הטרנספיניטית: תהא X קבוצה סדורה היטב ו-P תכונה מסוימת. נתון שכל x ששייך ל-X מקיים את התכונה הבאה: אם כל האיברים שקטנים ממנו מקיימים את התכונה P, אז גם הוא עצמו מקיים את התכונה P. אזי כל האיברים ב-X מקיימים את התכונה P.

אם נסמן ב-A את קבוצת האיברים ב-X המקיימים את P, ניתן לרשום זאת בכתיבה מתמטית:

<math> \forall x \in X ~~ (\forall y ~~ , y < x \Rrightarrow y \in A) \Rrightarrow x \in A </math>

אין צורך לדרוש במפורש עבור האיבר הראשון, שכן זה נובע מהתנאי: אין איברים שקטנים ממנו, לכן "כל האיברים שקטנים ממנו מקיימים את התכונה P" נכון באופן ריק, ועל כן הדרישה שהוא יקיים את P כלולה בדרישה הכללית.

הוכחה שהשיטה עובדת: נסמן את קבוצת האיברים ששייכים ל-X ומקיימים את התכונה ב-A. נניח בשלילה ש-<math>A\not=X</math>, אזי, כיוון ש-X מכילה את A, קיים איבר <math>x_0\in X</math> אבל <math>x_0\not\in A</math>. עתה נסתכל על הקבוצה X\A (הסימן " \ " מסמן הפרש קבוצות). כיוון ש-X סדורה היטב, והקבוצה הזאת אינה ריקה, יש לה איבר ראשון, <math>b_0</math>. כיוון ש-<math>b_0</math> הוא האיבר הראשון עבורו התכונה אינה מתקיימת, לכל קודמיו (כל האיברים הקטנים ממנו) ההנחה כן מתקיימת. לכן, על פי הנחת האינדוקציה, התכונה נכונה גם עבור <math>b_0</math>. סתירה.

גם המשפט ההפוך נכון: קבוצה סדורה שמקיימת את עקרון האינדוקציה הטרנספיניטית סדורה בסדר טוב.

פעמים רבות ההוכחה מתחלקת לשני חלקים: הוכחה לאיברים עוקבים (שמהווים איבר עוקב של איבר אחר) ואיברים גבוליים (שאינם מקיימים את התכונה הזאת).

==דוגמה להוכחה באינדוקציה טרנספיניטית==
נוכיח שהאיזומורפיזם היחיד שקיים מקבוצה סדורה היטב לעצמה הוא איזומורפיזם הזהות:

נסתכל על התכונה "בכל איזומורפיזם, האיבר הזה מועתק לעצמו". נבחר איבר כלשהו a ונניח שכל האיברים הקטנים ממנו בעלי התכונה הזאת. לאיזה איבר יכול להיות מועתק a? לא לאיבר שקטן ממנו, שהרי כל האיברים שקטנים ממנו חייבים להיות מועתקים לעצמם, ולכן זו לא תהיה העתקה חד-חד ערכית. גם לא לאיבר שגדול ממנו, כי איזומורפיזם הוא על ולכן a יהיה חייב להיות תמונה של איבר מסוים, אבל כל האיברים שקטנים מ-a מועתקים לעצמם, a מועתק לאיבר אחר, ואם a יהיה תמונה של איבר שגדול ממנו, אז ההעתקה לא תהיה שומרת סדר. כלומר קיבלנו ש-a חייב להיות מועתק לעצמו, כלומר גם הוא מקיים את התכונה.

קיבלנו שאם כל האיברים שקטנים מאיבר מסוים מקיימים את התכונה, גם הוא מקיים אותה. לכן על פי אינדוקציה טרנספיניטית כל האיברים בהכרח מועתקים לעצמם, והטענה הוכחה. (שימו לב שזה לא נכון לקבוצה שאינה סדורה בסדר טוב: למשל, f (x) = x-1 הוא איזומורפיזם מהממשיים לעצמם שאינו זהות.)

==קישורים חיצוניים==
* 
* מארק שוורצמן, [https://archive.today/20130905081720/http://www.muchado.gadial.net/?p=7 To infinity and beyond], באתר "מהומה רבה על לא דבר" (בעברית)
* מארק שוורצמן, [https://archive.today/20130703054701/http://www.muchado.gadial.net/?p=8 עוד כמה מילים על סודרים ואינדוקציה טרנספיניטית], באתר "מהומה רבה על לא דבר"
* 

==הערות שוליים==

קטגוריה:תורת הקבוצות
קטגוריה:שיטות הוכחה
קטגוריה:קבוצות סדורות
מעבר נטפים

מעבר גבול נטפים הוא מעבר גבול על גבול ישראל–מצרים. המעבר ממוקם לצידו של כביש 12, כ־12 ק"מ צפונית־מערבית לאילת וכקילומטר צפונית־מערבית לעין נטפים. מעבר הגבול, שהועבר בשנת 1980 לניהולה של רשות שדות התעופה בישראל, אינו פעיל כיום והמעבר בו מתקיים לעיתים נדירות מאוד ובנסיבות מיוחדות. עם זאת, עדיין מתבצעת באזור המעבר פעילות שמירת גבולות – בצד הישראלי ממוקם מחסום של גדוד קרקל לאורך כביש 12 (אחד משני מחסומי הכניסה לעיר אילת), ובצד המצרי מוצב במעבר שומר מצרי דרך קבע.

מעבר הגבול נמצא בקרבתו של שביל ישראל, ולמרות שאינו נמצא בדיוק בתוואי השביל – חלק מהצועדים סוטים מהמסלול ומגיעים אליו על מנת להצטייד בשתייה.

במסגרת מבצע עובדה בשנת 1949, בבוקרו של היום בו נכבשה אום רשרש, השתלטה פלוגה מחטיבת הנגב על מוצב מצרי בראס א־נקב,<ref></ref> הקרוי גם מעבר אילת<ref>זיוון זאב, 2001. עברות שמות מקומות בנגב. אריאל – כתב עת לידיעת ארץ - ישראל, 150-151 – עם הפנים אל הנגב, עמ' 21–26.</ref>, בדיוק במקום בו נמצא כיום מעבר נטפים. גם במבצע קדש היווה כיבוש ראס א־נקב שלב משמעותי במערכה לכיבוש חצי האי סיני.

ב־18 באוגוסט 2011 התרחשה בכביש 12, באזור המעבר, מתקפת הטרור בדרום ישראל.

==קישורים חיצוניים==

==הערות שוליים==

נטפים
נטפים
קטגוריה:הרי אילת
קטגוריה:כביש 12
קטגוריה:גבול ישראל–מצרים
קטגוריה:אילת: תחבורה
מצר צושימה

מצר צושימה (ביפנית: 対馬海峡, בקוראנית: 쓰시마 해협) הוא מצר ים המהווה את החלק המזרחי של מצר קוריאה, אשר נמצא בין יפן לקוריאה ומחבר את ים יפן עם ים סין המזרחי. בעבר התייחס השם רק למעבר בין האיים צושימה ואיקי, הממוקם בקרבת נגסאקי שבקיושו, יפן. בחלק הצר רוחב המצר הוא 65 ק"מ ועומקו הוא כ-90 מטר.
במהלך מלחמת רוסיה–יפן התרחש במצר קרב ימי בו נלחמו הצי הקיסרי היפני והצי הרוסי הקיסרי בקרב צושימה ובו זכו היפנים בניצחון מכריע שהביא לשינוי בתפיסה ובתכנון של אוניות מערכה עתידיות. אירוע מלחמתי מינורי יותר שהתרחש לפני כן היה ההתקפה על מצרי צושימה.

== לקריאה נוספת ==
<div dir=ltr>
* Historical Dictionary of the Russo-Japanese War, Rotem Kowner. The Scarecrow Press. Inc
</div>

==קישורים חיצוניים==

קטגוריה:ערכים שבהם תבנית בריטניקה אינה מתאימה
צושימה
קטגוריה:קוריאה: גאוגרפיה
מצר צושימה
מצר צושימה